DOMNULE PREŞEDINTE,

   Consiliul Naţional pentru Combaterea Discriminării, cu sediul  în bd-ul Nicolae Bălcescu, nr. 35, sc. A, et. 5, ap. 10, sect. 3, Bucureşti, pârât în dosarul nr. 2618 al Judecătorie Ploieşti, cu termen de judecată la data de 31 martie 2003,
   Formulez:
CERERE DE STRĂMUTARE

 a judecării acestui proces, pe motiv de bănuială legitimă, de la Judecătoria Ploieşti la o altă instanţă egală în grad, cu refacerea actelor de procedură săvârşite până în prezent.
  Până la soluţionarea acestei cereri, vă rog să dispuneţi suspendarea judecării pricinii, fără citarea părţilor.

Motivele cererii:

   În fapt, am fost chemat în judecată de reclamant pentru contestarea procesului-verbal de constatare şi sancţionare a contravenţiilor, seria CND/2003, nr. 0000001/10.02.2003.
   Având în vedere că reclamantul, domnul Mircea Cosma, este preşedintele Consiliului judeţean Prahova, calitate precizată şi în citaţia sosită de la Judecătoria Prahova, fapt ce ar putea influenţa hotărârea instanţei, vă rog să dispuneţi strămutarea judecării cauzei la o altă instanţă egală în grad.
   Până la soluţionarea acestei cereri, vă rog să hotărâţi suspendarea judecării cauzei.
   În drept, îmi întemeiez cererea pe dispoziţiile art. 37 alin. 1 sau 2, C. proc. civ. şi art. 40 alin. 2, C. proc. civ.
   Depun cererea în dublu exemplar.

   Data:                                                                                                Semnătura,

                                                                                                           ..................
 19.03.2003

DOMNULUI PREŞEDINTE AL CURŢII SUPREME DE JUSTIŢIE